## Metrovalencia oferix servicis especials de tramvia a Fira València per a acudir als certàmens Sportcities i Arquitect@work

*** El dimecres i dijous se celebra la fira especialitzada en infraestructura esportiva i la trobada d’arquitectes i interioristes
* La freqüència de pas de la línia 4 serà de 20 minuts entre les 6:00 i les 23:00 hores**

Metrovalencia oferix el dimecres 19 i el dijous 20 de novembre servicis especials en la línia 4 de tramvia de Metrovalencia fins a Fira València, amb l’objectiu de facilitar l’accés a les persones que acudisquen Sportcities Expo&Summit, el certamen especialitzat en infraestructura esportiva i municipal, equipament i servicis, i Arquitect@work, la trobada sobre innovacions per a arquitectes, interioristes i altres prescriptors.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València, desplaçant-se fins a l’estació Les Carolines/Fira de la línia 2 de Metrovalencia.

Tots els usuaris de Metrovalencia que vullguen ampliar la informació d’horaris i freqüències poden consultar la pàgina web ([www.metrovalencia.es](https://www.metrovalencia.es/)) o cridar al telèfon gratuït 900 46 10 46 d’Atenció al Client, així com contactar a través de la xarxa social X @metrovalencia i l’app oficial.

Fecha: 18/11/2025